สนามกีฬาเทิร์นเนอร์

สนามกีฬาเทิร์นเนอร์ () หรือชื่อเต็ม สนามกีฬายาอาคอฟ เทิร์นเนอร์ โตโต เบียร์ชีบา เป็นสนามกีฬาฟุตบอลตั้งอยู่ที่เมืองเบียร์ชีบา ประเทศอิสราเอล และเป็นสนามเหย้าของสโมสรฟุตบอลฮาโปเอลเบียร์ชีบา สนามตั้งชื่อตามยาอาคอฟ เทิร์นเนอร์ อดีตนายกเทศมนตรีของเบียร์ชีบา สนามแห่งนี้ยังใช้จัดการแข่งขันของฟุตบอลทีมชาติอิสราเอลเป็นบางนัด

 ประวัติ 
สนามกีฬาเทิร์นเนอร์มีความจุ 16,126 ที่นั่ง โดยติดตั้งเก้าอี้ครบทุกที่นั่ง อัฒจันทร์ฝั่งทิศใต้มีชื่อว่า อาเธอร์ วาเซอร์มิล ซึ่งถูกนำไปตั้งชื่อสนามกีฬาวาเซอร์มิลด้วยเช่นกัน สนามกีฬาเป็นส่วนหนึ่งของศูนย์กีฬาซึ่งประกอบไปด้วยอาคารอเนกประสงค์คอนช์อารีนา (ความจุ 3,000 ที่นั่ง) สนามฝึกซ้อม และสระว่ายน้ำ

สนามตั้งอยู่ทางตอนเหนือของเบียร์ชีบาStadium in Beer Sheva มีกำหนดเปิดใช้งานในช่วงต้นฤดูกาล 2015–16 ซึ่งในฤดูกาลนั้น ฮาโปเอลเบียร์ชีบาขายบัตรได้ 12,000 ใบBeersheba cuts the ribbon on Israel’s newest soccer stadium The Jerusalem Post, 17 September 2015 อย่างไรก็ตาม สนามยังไม่พร้อมใช้งานในช่วงต้นฤดูกาล ทำให้ฮาโปเอลต้องย้ายไปเล่นนัดเหย้าที่สนามกีฬาเท็ดดีในเยรูซาเลมแทนMaccabi TA edges Beersheba thanks to Zahavi The Jerusalem Post, 31 August 2015 การแข่งขันนัดแรกที่สนามกีฬาเทิร์นเนอร์เกิดขึ้นเมื่อวันที่ 21 กันยายน ค.ศ. 2015 ซึ่งฮาโปเอลเสมอกับมัคคาบีไฮฟา 0–0Beersheba opens stadium with goalless deadlock The Jerusalem Post, 22 September 2015

การแข่งขันนัดแรกของฟุตบอลทีมชาติอิสราเอลที่สนามแห่งนี้ จัดขึ้นเมื่อวันที่ 14 ตุลาคม ค.ศ. 2018 ซึ่งอิสราเอลเอาชนะแอลเบเนีย 2–0 ในยูฟ่าเนชันส์ลีก ฤดูกาล 2018–19

 การแข่งขันระดับนานาชาติ 
 วันที่  ทีมแรก  ผล  ทีมที่สอง  การแข่งขัน   ผู้ชม 14 ตุลาคม 2018    2–0    ยูฟ่าเนชันส์ลีก 2018–19 ลีกซี  14,950 5 กันยายน 2019    1–1    ฟุตบอลชิงแชมป์แห่งชาติยุโรป 2020 รอบคัดเลือก  15,200

 อ้างอิง 

 แหล่งข้อมูลอื่น 
 Official website 

เทิร์นเนอร์